Tiga wanita saking tiga kelas sosiyal, ékonomi, saha suku ingkang bénten mbikak tabir babagan kaluwarganipun piyambak, Salma (Jajang C Noer), dhokter ahli kandhutan, ing pagesanganipun kang mapan, piyambakipun kedah njagi rumah tangganipun, wondéné Pak Haji (El Manik), sémahipun sampun nggarwa wanita sanès ingkang yuswanipun langkung ném, (Nungky Kusumastuti). Nadim (Wingky Wiryawan), laré tunggal Salma ingkang dados alesan kanggé njagi poligami punika. Ingkang pungkasaning, Nadim dados tiyang kang nentang poligami. Siti (Shanty), gadhis Jawa ingkang gadhah gegayuhan nata pagesanganing wonten ing Jakarta, mapan kaliyan Pak Lik-nya (Lukman Sardi) sesarengan kalih sémahipun (Ria Irawan dan Rieke Dyah Pitaloka), ndamel Siti kabiyasa déning pagesangan poligami ing rumah tangga pamanipun, nanging ngantos boten dinyana, pamanipun tresna kaliyan piyambakipun sarta niyat kanggé dipungarwa minangka garwa katiga, gegayutan Siti kaliyan kalih sémah pamanipun malah langkung akrab sasampunipun dipungarwa ingkang ndamel kaanan kulawarga langkung "unik". Ming (Dominique), wanita ném saking Tionghoa ingkang misuwur "kembang" ing restoran bèbèk panggang papan piyambakipun makarya.Koh Abun (Tio Pakusadewo), koki sarta tiyang ingkang gadhah restoran, boten saged mendem raos kanggé nggarwa Ming, ngantos Cik Linda (Ira Maya Sopha) sémahipun kang galak ugi boten saged ngalangi niyat garwanipun. Ming nampi lamaraning Koh Abun, ingkang sajatosipun langkung saé dados ramanipun amargi ngraos 'aman'. Rikala Firman (Reuben Elishama), tilas kekasih Ming ingkang dados sutradara, nawakaken Ming dados paraga ing filem garapanipun, Ming milai betah kabebasan sarta sadar babagan kaprigelanipun. Kaanan pagesangan Salma, Siti, saha Ming kang bénten, sedayanipun boten tepang satunggal dhateng sanèsipun, nanging tarkadhang sedayanipun ka wonten ing ruang publik ing Jakarta kang padhet tanya sadar sedayanipun ngalami prekawis ingkang radi sami.